ස්ලූකි පණත
එක්සත්වීමේ පණත (, ස්ලූකි පණත) යනු, 1919 ජනවාරි 22 දිනදී  යුක්රේනියානු මහජන ජනරජය සහ බටහිර යුක්රේනියානු මහජන ජනරජය අතර,  කියව් හී  ශාන්ත සොෆියා චතුරස්‍රයෙහිදී අත්සන් තැබුණු සම්මුතියකි. මෙම සම්මුතිය අත්සන්කිරීම සිහිකරමින් සෑම වසරකම ජනවාරි 22 දින සැමරෙන යුක්රේනයේ එක්සත් වීමේ දිනය, 1999 සිට, රාජ්‍ය නිවාඩු දිනයකි; එය රජයේ නිවාඩු දිනයක් නොවේ.

ඉතිහාසය
දෙපාර්ශ්වයේම බුද්ධිමත් ගණයෙහි බොහෝ කල් සිට පැතූ අභිප්‍රායක්වූ එක්සත් යුක්රේනියානු රාජ්‍යයක් බිහිකිරීම මෙම සම්මුත්යෙහි ඉලක්කය විය.  කෙසේවෙතත්, ස්ලූකි පණත හුදු සංකේතාත්මක සම්මුතියක් බවට සැලකුනේ, රජයන් දෙකම ඉන් පසුව වුවද වෙනස් හා ඔවුන්ගේම යුද්ධ හමුදාවන්, පරිපාලනයන් සහ රජයේ ව්‍යුහයන් පවත්වාගෙන ගිය බැවිනි.

යුක්රේන ජනතා ජනරජයේ නියාමක සභාව විසින් තැනුනු  සාර්වත්‍රයෙහි පෙළ:

සියවස් ගණනාවක් පුරා බෙදී පැවතුණු,  ගලීසියාව, බුකවයිනා, කාර්පේතියානු රුතේනියාව, සහ  නියේපර් යුක්රේනය  අඩංගු යුක්රේනයේ බලප්‍රදේශය, දැන් මහා එක්සත් යුක්රේනය බවට පත් වෙයි. යුක්රේනයේ ශ්‍රේෂ්ඨ පුතුන් යුද්ධ කොට  හා දිවි පුදා මැවූ සිහින දැන් සත්‍ය බවට පත් වී ඇත.

සම්මුතිය ප්‍රකාර, ගලීසියාව, යුක්රේනය තුල ස්වතන්ත්‍ර කොටසක් බවට පත් විය.

කෙසේවෙතත් නිදහස දිනා ගැනීමට යුක්රේනය අසමත් වූ අතර, 1920 දෙසැම්බර් මසදී, යුක්රේනියානු මහජන ජනරජයේ බල ප්‍රදේශයෙන් බොහෝ කොටසකින් සමන්විතවූ,  සෝවියට් සංගමයේ යුක්රේනියානු සෝසස පිහිටුවන ලදි . බටහිර යුක්රේනියානු මහජන ජනරජයේ බල ප්‍රදේශ වලින් බොහෝමයක් පෝලන්තයේ කොටස් බවට පත්විය. 1939 වසරෙහිදී දෙකෙහිම බල ප්‍රදේශ, යුක්රේනියානු සෝසස හි කොටස් බවට පත්විය.

ආශ්‍රිත

යුක්රේනයේ දේශපාලන ඉතිහාසය
1919 වසරෙහිදී නීතිය
1919 වසරෙහිදී යුක්රේනය
ජාතික පිබිදීම්
යුක්රේනය
යුක්රේනියානු එක්සත් වීම
යුක්රේනියානු ජාතික විමුක්තිය
යුක්රේනය
යුක්රේනයේ නෛතික ඉතිහාසය
කයව් හී ඉතිහාසය
ස්ථාවර නිවාඩු දින
ජනවාරි මස පැවැත්වෙන සැමරුම්